LeVar Burton

Levardis Robert Martyn Burton Jr. (* 16. Februar 1957 in Landstuhl, Rhienland-Palz) is en US-amerikaanschen Schauspeler, Speelbaas un Schriever.

 Leven un Wark 
Burton is as Söhn vun en Soldaten vun de US-Strietmacht in’t Landstuhl Regional Medical Center boren worrn. Internatschonal bekannt worrn is he 1977 dör sien Rull as Kunta Kinte in de Feernsehreeg Roots. He speel in de Reeg en Slaven, de ut Afrika roovt worrn is un nu in de „Ne’en Welt“ ünner gresige Ümstännen un ahn Wöörd överleven mutt.

Noch bekannter is Burton dör sien Rull in de Science-Fiction-Reeg Star Trek: The Next Generation as de blinne Techniker Geordi La Forge, de mit Anfang vun de tweeten Staffel dat Regeer in’n Maschienenruum överdragen kriggt. Burton hett ok bi en gröttere Tall vun Star-Trek-Episoden Regie föhrt, as ok in en poor annere Filmen. 

2001 hett he den Science-Fiction-Roman Aftermath (dt.: Titel Danach) rutbröcht.

 Filmrullen (Utwahl) 
 Johr Titel Synchroonsnacker 1977 Roots, Feernsehreeg Michael Ande 1977 Looking for Mr. Goodbardt.: Auf der Suche nach Mr. Goodbar Ronald Nitschke 1979 Dummy, Feernsehndt.: Mauern des Schweigens   1980 The Hunterdt.: Jeder Kopf hat seinen Preis   1984 The Jesse Owens Story, Feernsehn   1986 The Supernaturalsdt.: Rebellen des Grauens Peter Thorn 1993 Firestorm: 72 Hours in Oakland, Feernsehndt.: 72 Stunden in der Flammenhölle   1987-94 Star Trek: The Next Generation, Feernsehreegdt.: Star Trek: Die nächste Generation Charles Rettinghaus 1994 Star Trek: Generationsdt.: Star Trek: Treffen der Generationen Charles Rettinghaus 1996 Yesterdays’s Target, Feernsehndt.: 2025 – Gejagt durch die Zeit Gudo Hoegel 1990-96 Captain Planet and the Planeteers, Stimm Stefan Brönneke 1996 Star Trek: First Contactdt.: Star Trek: Der erste Kontakt Bernd Vollbrecht 1998 Star Trek: Insurrectiondt.: Star Trek: Der Aufstand Bernd Vollbrecht 2002 Star Trek: Nemesis Bernd Vollbrecht 2008 Reach for Me   2009 Taken in Broad Daylight, Feernsehn   2010 The Jensen Project, Feernsehn   2012 Rise of the Zombies, Feernsehndt.: Zombie Invasion War Crock Krumbiegel 2015 Practice Makes Perfect   2012-15 Perception, Feernsehreeg Charles Rettinghaus 2011-16 Transformers: Rescue Bots, Feernsehreeg Gerald Schaale

 Utteken 
LeVar Burton hett mit sien Schauspeleree veel Spood, wat sik ok in tallrieke Utteken wiesen deit. He is bit hüüt (Stand Mai 2012) al meist föfftig mol för Filmpriesen nomineert wesen, von de he 21 wunnen hett. Dorünner weern to’n Bispeel:
 1990: sien Steern op’n Walk of Fame in Hollywood
 1990: de Daytime Emmy in de Kategorie Rutragen Kinnerreeg för Reading Rainbow
 1995: de Image Award in de Kategorie Rutragen Dorsteller in en Jöögd- oder Kinnerreeg för Reading Rainbow
 2007: de Anniversary Award vun de TV Land Awards för Roots

 Weblenken 



Kategorie:Schauspeler
Kategorie:Speelbaas
Kategorie:Börger von de USA
Kategorie:Mann
Kategorie:Boren 1957